title: 2018 m. gegužės 28 d. Tarybos įgyvendinimo reglamentas (ES) 2018/774, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

text:
29.5.2018

               LT

               Europos Sąjungos oficialusis leidinys

               L 131/1

         TARYBOS ĮGYVENDINIMO REGLAMENTAS (ES) 2018/774
   2018 m. gegužės 28 d.
   kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (1), ypač į jo 32 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. sausio 18 d. Taryba priėmė Reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje;

               (2)

               remiantis priemonių peržiūros rezultatais, turėtų būti atnaujinti ir iš dalies pakeisti Reglamento (ES) Nr. 36/2012 II priede nurodytų tam tikrų asmenų, subjektų ir organizacijų, kuriems taikomos ribojamosios priemonės, įrašai;

               (3)

               todėl Reglamento (ES) Nr. 36/2012 II priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 36/2012 II priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. gegužės 28 d.

            Tarybos vardu

            Pirmininkė

         F. MOGHERINI

      (1)  OL L 16, 2012 1 19, p. 1.

      PRIEDAS
      Reglamento (ES) Nr. 36/2012 II priedas iš dalies keičiamas taip:

                  I.

                  A dalyje („Asmenys“) toliau nurodyti įrašai iš dalies keičiami taip:

                              Vardas, pavardė

                              Identifikavimo informacija

                              Įtraukimo į sąrašą priežastys

                              Įtraukimo į sąrašą data

                              „7.

                           Amjad (
                                 ) Abbas (
                                 ) (dar žinomas kaip Al-Abbas)

                              Politinio saugumo vadovas Banjase; dalyvavo vykdant represijas prieš protestuotojus Baidoje.

                              2011 5 9

                              8.

                           Rami (
                                 ) Makhlouf (
                                 )

                              Gimimo data: 1969 m. liepos 10 d.;
                              gimimo vieta: Damascus (Damaskas);
                              paso Nr. 000098044,
                              išdavimo numeris 002-03-0015187

                              Sirijoje veiklą vykdantis įtakingas verslininkas, turintis interesų telekomunikacijų, finansinių paslaugų, transporto ir nekilnojamojo turto sektoriuose; turi finansinių interesų ir (arba) užima aukštas ir vadovaujamas pareigas Sirijos didžiausiame mobiliojo ryšio operatoriuje „Syriatel“, „Al Mashreq“, „Bena Properties“ ir „Cham Holding“ investiciniuose fonduose.
                              Pasinaudodamas savo verslo interesais teikia finansavimą ir paramą Sirijos režimui.
                              Jis yra įtakingas Makhlouf šeimos narys ir yra glaudžiai susijęs su Assad šeima; Prezidento Bashar Al-Assad pusbrolis.

                              2011 5 9

                              9.

                           Abd Al-Fatah (
                                 ) Qudsiyah (
                                 )

                              Gimimo data: 1953 m.;
                              gimimo vieta: Hama (Chama);
                              diplomatinio paso Nr. D0005788

                              Generolo majoro rango pareigūnas Sirijos ginkluotosiose pajėgose, einantis pareigas po 2011 m. gegužės mėn.
                              Partijos „Ba'ath“ Nacionalinio saugumo biuro direktoriaus pavaduotojas. Buvęs Sirijos karinės žvalgybos direktorato vadovas. Susijęs su smurtinėmis represijomis prieš civilius gyventojus Sirijoje.

                              2011 5 9

                              13.

                           Munzir (
                                 ) (dar žinomas kaip Mundhir, Monzer) Jamil (
                                 ) Al-Assad (
                                 )

                              Gimimo data: 1961 m. kovo 1 d.;
                              gimimo vieta: Kerdaha, Latakia Province (Latakijos provincija);
                              pasų Nr. 86449 ir Nr. 842781

                              Prisidėjęs prie smurto prieš civilius gyventojus kaip nereguliariųjų karinių pajėgų „Shabiha“ narys.

                              2011 5 9

                              19.

                           Iyad (
                                 ) (dar žinomas kaip Eyad) Makhlouf (
                                 )

                              Gimimo data: 1973 m. sausio 21 d.;
                              gimimo vieta: Damascus (Damaskas);
                              paso Nr. N001820740

                              Makhlouf šeimos narys; Mohammed Makhlouf sūnus, Hafez ir Rami brolis, taip pat Ihab Makhlouf brolis; Prezidento Bashar Al-Assad pusbrolis.
                              Sirijos saugumo ir žvalgybos tarnybų narys, einantis pareigas po 2011 m. gegužės mėn.
                              Generalinio žvalgybos direktorato (GID) pareigūnas, susijęs su smurtiniais veiksmais prieš civilius gyventojus Sirijoje.

                              2011 5 23

                              23.

                           Zoulhima (
                                 ) (dar žinomas kaip Zu al-Himma) Chaliche (
                                 ) (dar žinomas kaip Shalish, Shaleesh) (dar žinomas kaip Dhu al-Himma Shalish)

                              Gimimo data: 1951 m. arba 1946 m. arba 1956 m.;
                              gimimo vieta: Kerdaha

                              Sirijos saugumo ir žvalgybos tarnybų pareigūnas, einantis pareigas po 2011 m. gegužės mėn. Buvęs prezidento apsaugos vadas.
                              Generolo majoro rango Sirijos ginkluotųjų pajėgų narys, einantis pareigas po 2011 m. gegužės mėn.
                              Susijęs su smurtiniais veiksmais prieš protestuotojus.
                              Assad šeimos narys: Prezidento Bashar Al-Assad pusbrolis

                              2011 6 23

                              26.

                           Generolas majoras Qasem (
                                 ) Soleimani (
                                 ) (dar žinomas kaip Qasim Soleimany;Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani)

                              Gimimo data: 1957 m. kovo 11 d.;
                              gimimo vieta: Qom, Iranas (Islamo Respublika);
                              paso Nr. 008827, išduotas Irane

                              Irano revoliucijos gvardijos specialiųjų pajėgų „Qods“ vadas; dalyvavo tiekiant įrangą ir teikiant paramą Sirijos režimui protestams Sirijoje malšinti.

                              2011 6 23

                              27.

                           Hossein (
                                 ) Taeb (
                                 ) (dar žinomas kaip Taeb, Hassan; dar žinomas kaip Taeb, Hosein; dar žinomas kaip Taeb, Hossein; dar žinomas kaip Taeb, Hussayn; dar žinomas kaip Hojjatoleslam Hossein Ta'eb)

                              Gimęs 1963 m.;
                              gimimo vieta: Teheranas, Iranas

                              Irano revoliucijos gvardijos vado pavaduotojas, atsakingas už žvalgybą; dalyvavo tiekiant įrangą ir teikiant paramą Sirijos režimui protestams Sirijoje malšinti.

                              2011 6 23

                              36.

                           Nizar (
                                 ) al-Asaad (
                                 ) (dar žinomas kaip Nizar Asaad)

                              Bashar Al-Assad pusbrolis; buvęs bendrovės „Nizar Oilfield Supplies“ vadovas

                              Labai artimas pagrindiniams valdžios pareigūnams.
                              Finansuoja „Shabiha“ Latakijos regione.

                              2011 8 23

                              37.

                           Generolas majoras Rafiq (
                                 ) (dar žinomas kaip Rafeeq) Shahadah (
                                 ) (dar žinomas kaip Shahada, Shahade, Shahadeh, Chahada, Chahade, Chahadeh, Chahada)

                              Gimimo data: 1956 m.;
                              gimimo vieta: Jablah (Džablė), Latakia Province (Latakijos provincija)

                              Generolo majoro rango Sirijos ginkluotųjų pajėgų narys, einantis pareigas po 2011 m. gegužės mėn. Buvęs Sirijos karinės žvalgybos (Syrian Military Intelligence (SMI)) 293-iojo padalinio (vidaus reikalai) Damaske vadovas. Tiesiogiai prisidėjęs prie represijų ir smurto prieš civilius gyventojus Damaske. Prezidento Bashar Al-Assad patarėjas strateginiais ir karinės žvalgybos klausimais.

                              2011 8 23

                              50.

                           Tarif (
                                 ) Akhras (
                                 ) (dar žinomas kaip Al Akhras (
                                 ))

                              Gimimo data: 1951 m. birželio 2 d.;
                              gimimo vieta: Homs (Homsas), Sirija;
                              Sirijos paso Nr. 0000092405

                              Žinomas verslininkas, gaunantis naudos iš režimo politikos ir remiantis režimą. Grupės „Akhras“ (prekės, prekyba, perdirbimas ir logistika) įsteigėjas ir buvęs Homso prekybos rūmų pirmininkas. Glaudūs verslo ryšiai su Prezidento Al- Assad šeima. Sirijos prekybos rūmų federacijos valdybos narys. Teikė režimui logistinę paramą (autobusus ir tankų vilkikus).

                              2011 9 2

                              53.

                           Adib (
                                 ) Mayaleh (
                                 ) (dar žinomas kaip André Mayard)

                              Gimimo data: 1955 m. gegužės 15 d.;
                              gimimo vieta: Bassir (Basyras)

                              Buvęs Sirijos centrinio banko valdytojas ir Direktorių valdybos pirmininkas.
                              Adib Mayaleh kontroliavo Sirijos bankų sektorių ir valdė Sirijos pinigų pasiūlą vykdydamas banknotų emisijas ir jų apyvartos nutraukimą, taip pat kontroliuodamas Sirijos svaro keitimo į užsienio valiutas kursų vertes. Dėl savo funkcijų Sirijos centriniame banke Adib Mayaleh teikė ekonominę ir finansinę paramą Sirijos režimui.
                              Buvęs ekonomikos ir užsienio prekybos ministras, ėjęs pareigas po 2011 m. gegužės mėn.

                              2012 5 15

                              68.

                           Bassam (
                                 ) Sabbagh (
                                 ) (dar žinomas kaip Al Sabbagh (
                                 ))

                              Gimimo data: 1959 m. rugpjūčio 24 d.;
                              gimimo data: Damaskas;
                              adresas: Kasaa, Anwar al Attar Street, al Midani building, Damascus;
                              Sirijos paso Nr. 004326765, išduotas 2008 m. lapkričio 2 d., galioja iki 2014 m. lapkričio mėn.

                              Teisės ir finansų patarėjas, tvarko Rami Makhlouf ir Khaldoun Makhlouf reikalus. Kartu su Bashar al-Assad dalyvauja finansuojant nekilnojamojo turto projektą Latakijoje. Teikia režimui finansinę paramą.

                              2011 11 14

                              79.

                           Generolas majoras Talal (
                                 ) Makhluf (
                                 ) (dar žinomas kaip Makhlouf)

                              Buvęs Respublikos gvardijos 105-osios brigados vadas. Dabartinis Respublikos gvardijos vyriausiasis vadas. Generolo majoro rango Sirijos ginkluotųjų pajėgų narys, einantis pareigas po 2011 m. gegužės mėn. Karinis pareigūnas, dalyvavęs vykdant smurtinius veiksmus Damaske.

                              2011 12 1

                              80.

                           Generolas majoras Nazih (
                                 ) (dar žinomas kaip Nazeeh) Hassun (
                                 ) (dar žinomas kaip Hassoun)

                              Generolo majoro rango pareigūnas Sirijos ginkluotosiose pajėgose, einantis pareigas po 2011 m. gegužės mėn. Sirijos saugumo tarnybų Politinio saugumo direktorato vadovas, einantis pareigas po 2011 m. gegužės mėn. Atsakingas už smurtines represijas prieš civilius gyventojus Sirijoje.

                              2011 12 1

                              109.

                           Imad (
                                 ) Mohammad (
                                 ) (dar žinomas kaip Mohamed, Muhammad, Mohammed) Deeb (
                                 ) Khamis (
                                 ) (dar žinomas kaip Imad Mohammad Dib Khamees)

                              Gimimo data: 1961 m. rugpjūčio 1 d.;
                              gimimo vieta: Damasko apylinkės

                              Ministras Pirmininkas ir buvęs elektros energijos ministras. Kaip vyriausybės ministras dalijasi atsakomybe už režimo smurtines represijas prieš civilius gyventojus.

                              2012 3 23

                              114.

                           Emad (
                                 ) Abdul-Ghani (
                                 ) Sabouni (
                                 ) (dar žinomas kaip Imad Abdul Ghani Al Sabuni)

                              Gimimo data: 1964 m.;
                              gimimo vieta: Damascus (Damaskas)

                              Bent iki 2014 m. balandžio mėn. ėjo telekomunikacijų ir technologijų ministro pareigas. Kaip buvęs vyriausybės ministras dalijasi atsakomybe už režimo smurtines represijas prieš civilius gyventojus. 2016 m. liepos mėn. paskirtas Planavimo ir tarptautinio bendradarbiavimo agentūros (vyriausybės agentūra) vadovu.

                              2012 2 27

                              116.

                           Tayseer (
                                 ) Qala (
                                 ) Awwad (
                                 )

                              Gimimo data: 1943 m.;
                              gimimo vieta: Damascus (Damaskas)

                              Buvęs teisingumo ministras. Susijęs su Sirijos režimu bei jo vykdomomis smurtinėmis represijomis prieš civilius gyventojus. Buvęs Karo teismo vadovas. Aukštosios teismų tarybos narys.

                              2011 9 23

                              132.

                           Brigados generolas Abdul- Salam (
                                 ) Fajr (
                                 ) Mahmoud (
                                 )

                              Karinių oro pajėgų Žvalgybos tarnybos Bab Touma padalinio (Damaskas) vadovas. Atsakingas už sulaikytų oponentų kankinimą.

                              2012 7 24

                              147.

                           Generolas Amer al-Achi (dar žinomas kaip Amer Ibrahim al-Achi; dar žinomas kaip Amis al Ashi; dar žinomas kaip Ammar Aachi; dar žinomas kaip Amer Ashi) (
                                 )

                              Karinių oro pajėgų žvalgybos agentūros žvalgybos padalinio vadovas (2012–2016 m.). Eidamas pareigas karinių oro pajėgų žvalgybos agentūroje, Amer al-Achi dalyvauja Sirijos opozicijos represijose.

                              2012 7 24

                              153.

                           Waleed (
                                 ) (dar žinomas kaip Walid) Al Mo'allem (
                                 ) (dar žinomas kaip Al Moallem, Muallem (
                                 ))

                              Ministro pirmininko pavaduotojas užsienio ir emigrantų reikalams. Būdamas Vyriausybės ministru dalijasi atsakomybe už režimo smurtines represijas prieš civilius gyventojus.

                              2012 10 16

                              157.

                           Inžinierius Bassam (
                                 ) Hanna (
                                 )

                              Gimimo data: 1954 m.;
                              gimimo vieta: Aleppo (Alepas) (Sirija)

                              Buvęs vandens išteklių ministras, ėjęs pareigas po 2011 m. gegužės mėn. Kaip buvęs vyriausybės ministras, dalijasi atsakomybe už režimo smurtines represijas prieš civilius gyventojus.

                              2012 10 16

                              160.

                           Dr. Hazwan (
                                 ) Al Wez (
                                 ) (dar žinomas kaip Al Wazz)

                              Švietimo ministras. Būdamas Vyriausybės ministru dalijasi atsakomybe už režimo smurtines represijas prieš civilius gyventojus.

                              2012 10 16

                              169.

                           Dr. Adnan (
                                 ) Abdo (
                                 ) (dar žinomas kaip Abdou) Al Sikhny (
                                 ) (dar žinomas kaip Al-Sikhni, Al-Sekhny, Al-Sekhni)

                              Gimimo data: 1961 m.;
                              gimimo vieta: Aleppo (Alepas) (Sirija)

                              Buvęs pramonės ministras. Kaip buvęs vyriausybės ministras, dalijasi atsakomybe už režimo smurtines represijas prieš civilius gyventojus.

                              2012 10 16

                              171.

                           Dr. Abdul- Salam (
                                 ) Al Nayef (
                                 )

                              Buvęs sveikatos apsaugos ministras, ėjęs pareigas po 2011 m. gegužės mėn. Kaip buvęs vyriausybės ministras dalijasi atsakomybe už režimo smurtines represijas prieš civilius gyventojus.

                              2012 10 16

                              175.

                           Najm-eddin (
                                 ) (dar žinomas kaip Nejm- eddin, Nejm-eddeen, Najm-eddeen, Nejm- addin, Nejm-addeen, Najm-addeen, Najm- addin) Khreit (
                                 ) (dar žinomas kaip Khrait)

                              Buvęs valstybės ministras. Kaip buvęs vyriausybės ministras dalijasi atsakomybe už režimo smurtines represijas prieš civilius gyventojus.

                              2012 10 16

                              176.

                           Abdullah (
                                 ) (dar žinomas kaip Abdallah) Khaleel (
                                 ) (dar žinomas kaip Khalil) Hussein (
                                 ) (dar žinomas kaip Hussain)

                              Buvęs valstybės ministras, ėjęs pareigas po 2011 m. gegužės mėn. Kaip buvęs vyriausybės ministras dalijasi atsakomybe už režimo smurtines represijas prieš civilius gyventojus.

                              2012 10 16

                              189.

                           Dr Malek (
                                 ) Ali (
                                 ) (dar žinomas kaip Malik Ali)

                              Gimimo data: 1956 m.;
                              gimimo vieta: Tartous (Sirija)

                              Buvęs aukštojo mokslo ministras, ėjęs pareigas po 2011 m. gegužės mėn. Kaip buvęs vyriausybės ministras, dalijasi atsakomybe už režimo smurtines represijas prieš civilius gyventojus.

                              2014 6 24

                              206.

                           Generolas majoras Muhamad (
                                 ) (dar žinomas kaip Mohamed, Muhammad) Mahalla (
                                 ) (dar žinomas kaip Mahla, Mualla, Maalla, Muhalla)

                              Gimimo data: 1960 m.;
                              gimimo vieta: Jableh (Džablė)

                              Generolo majoro rango Sirijos ginkluotųjų pajėgų narys, einantis pareigas po 2011 m. gegužės mėn. Nuo 2015 m. balandžio mėn. Sirijos karinės žvalgybos (SMI) 293-iojo padalinio (vidaus reikalai) vadovas. Atsakingas už represijas ir smurtą prieš civilius gyventojus Damaske / Damasko rajone. Buvęs politinio saugumo vadovo pavaduotojas (2012 m.), Sirijos Respublikos Gvardijos pareigūnas ir Politinio saugumo direktorato direktoriaus pavaduotojas. Karinės policijos vadovas ir Nacionalinio saugumo biuro narys.

                              2015 5 29

                              210.

                           Tahir (
                                 ) Hamid (
                                 ) Khalil (
                                 ) (dar žinomas kaip Tahir Hamid Khali; Khalil Tahir Hamid)

                              Pareigos: generolas majoras

                              Turi generolo majoro laipsnį, yra Sirijos ginkluotųjų pajėgų Sirijos artilerijos ir raketų direktorato vadovas, ėjęs ir einantis pareigas po 2011 m. gegužės mėn. Eidamas Sirijos artilerijos ir raketų direktorato vyresniojo pareigūno pareigas yra atsakingas už smurtines represijas prieš civilius gyventojus, be kita ko, už tai, kad 2013 m. jo vadovaujamos brigados dislokavo raketas ir cheminius ginklus tankiai civilių apgyvendintose vietovėse Ghouta rajone.

                              2016 10 28

                              251.

                           Mohammad (
                                 ) Ziad (
                                 ) Ghriwati (
                                 ) (dar žinomas kaip Mohammad Ziad Ghraywati)

                              Mohammad Ziad Ghriwati yra inžinierius „Syrian Scientific Studies and Research Centre“ (Sirijos mokslinių studijų ir tyrimų centras). Jis yra susijęs su cheminių ginklų platinimu ir siuntimu į taikinį. Mohammad Ziad Ghriwati susijęs su vamzdinių bombų, kurios buvo naudojamos prieš civilius gyventojus Sirijoje, gaminimu.
                              Jis susijęs su į sąrašą įtrauktu subjektu „Syrian Scientific Studies and Research Centre“ (Sirijos mokslinių studijų ir tyrimų centras).

                              2017 7 18

                              253.

                           Khaled (
                                 ) Sawan (
                                 )

                              Dr. Khaled Sawan yra inžinierius Sirijos mokslinių studijų ir tyrimų centre, kuris yra susijęs su cheminių ginklų platinimu ir siuntimu į taikinį. Žinoma, kad jis buvo susijęs su vamzdinių bombų, kurios buvo naudojamos prieš civilius gyventojus Sirijoje, gaminimu.
                              Jis buvo susijęs su į sąrašą įtrauktu subjektu Sirijos mokslinių studijų ir tyrimų centru.

                              2017 7 18

                              254.

                           Raymond (
                                 ) Rizq (
                                 ) (dar žinomas kaip Raymond Rizk)

                              Raymond Rizq yra inžinierius Sirijos mokslinių studijų ir tyrimų centre, susijęs su cheminių ginklų platinimu ir siuntimu į taikinį. Jis susijęs su vamzdinių bombų, kurios buvo naudojamos prieš civilius gyventojus Sirijoje, gaminimu.
                              Jis susijęs su į sąrašą įtrauktu subjektu Sirijos mokslinių studijų ir tyrimų centru.

                              2017 7 18

                              261.

                           Maher Sulaiman (dar žinomas kaip
                                 ; Mahir; Suleiman)

                              Gimimo vieta: Lattakia (Latakija), Sirija
                              Daktaras, Taikomųjų mokslų ir technologijos aukštesniojo instituto direktorius
                              Adresas: Higher Institute for Applied Sciences and Technology (HIAST), P.O. Box 31983, Damascus

                              Taikomųjų mokslų ir technologijos aukštesniojo instituto („Higher Institute for Applied Sciences and Technology“ (HIAST)), kuris rengia mokymą ir teikia paramą Sirijos cheminio ginklo platinimo sektoriuje, direktorius. Atsižvelgiant į tai, kad jis eina vyresniojo pareigūno pareigas HIAST, kuris yra Mokslinių studijų ir tyrimų centro (SSRC) filialas ir yra jam pavaldi įstaiga, jis yra susijęs su HIAST ir SSRC, kurie abu yra įtraukti į sąrašą.

                              2018 3 19“

                  II.

                  A dalyje („Asmenys“) toliau nurodyti vardai, pavardės ir atitinkami įrašai išbraukiami:

                              21.

                              Dawud Rajiha

                              39.

                              Hassan Bin-Ali Al-Turkmani

                  III.

                  A dalyje („Asmenys“) toliau išvardytų asmenų įrašų numeriai pakeičiami taip:

                              Asmens vardas, pavardė

                              Dabartinis įrašo numeris

                              Naujas įrašo numeris

                              Houmam Jaza'iri

                              1

                              264

                              Mohamad Amer Mardini

                              2

                              265

                              Mohamad Ghazi Jalali

                              3

                              266

                              Kamal Cheikha

                              4

                              15

                              Hassan Nouri

                              5

                              17

                              Mohammad Walid Ghazal

                              6

                              74

                              Khalaf Souleymane

                              7

                              118

                              Nizar Wahbeh Yazaji

                              8

                              178

                              Hassan Safiyeh

                              9

                              202

                              Issam Khalil

                              10

                              267

                              Ghassan Ahmed

                              13

                              268

                              Abdelhamid Khamis

                              16

                              269

                  IV.

                  B dalyje („Subjektai“) įrašas Nr. 60 pakeičiamas taip:

                              Pavadinimas

                              Identifikavimo informacija

                              Įtraukimo į sąrašą priežastys

                              Įtraukimo į sąrašą data

                              „60.

                           Higher Institute for Applied Sciences and Technology (HIAST) (

                                 ) (a.k.a. Institut Supérieur des Sciences Appliquées et de Technologie (ISSAT)

                              P.O. Box 31983, Barzeh

                              Susijęs su „Syrian Scientific Studies and Research Centre“ (SSRC) (Sirijos mokslinių studijų ir tyrimų centras), kuris jau įtrauktas į sąrašą, ir yra jo patronuojama įstaiga. Teikia mokymus ir paramą SSRC, todėl atsakingas už smurtines represijas prieš civilius gyventojus.

                              2014 7 23“


title: 2018 m. gegužės 28 d. Komisijos įgyvendinimo reglamentas (ES) 2018/775, kuriuo nustatomos Europos Parlamento ir Tarybos reglamento (ES) Nr. 1169/2011 dėl informacijos apie maistą teikimo vartotojams 26 straipsnio 3 dalies taikymo taisyklės, susijusios su pagrindinės maisto sudedamosios dalies kilmės šalies ar kilmės vietos nurodymo taisyklėmis (Tekstas svarbus EEE. )

text:
29.5.2018

               LT

               Europos Sąjungos oficialusis leidinys

               L 131/8

         KOMISIJOS ĮGYVENDINIMO REGLAMENTAS (ES) 2018/775
   2018 m. gegužės 28 d.
   kuriuo nustatomos Europos Parlamento ir Tarybos reglamento (ES) Nr. 1169/2011 dėl informacijos apie maistą teikimo vartotojams 26 straipsnio 3 dalies taikymo taisyklės, susijusios su pagrindinės maisto sudedamosios dalies kilmės šalies ar kilmės vietos nurodymo taisyklėmis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. spalio 25 d. Europos Parlamento ir Tarybos reglamentą (ES) Nr. 1169/2011 dėl informacijos apie maistą teikimo vartotojams (1), ypač į jo 26 straipsnio 8 dalį,
   kadangi:

               (1)

               Reglamento (ES) Nr. 1169/2011 26 straipsnyje nustatytos bendros maisto kilmės šalies ar kilmės vietos nurodymo taisyklės ir reikalavimai, taikomi nedarant poveikio konkrečioms Sąjungos nuostatoms;

               (2)

               Reglamento (ES) Nr. 1169/2011 26 straipsnio 2 dalies a punkte nustatytas reikalavimas nurodyti kilmės šalį arba kilmės vietą, jei nepateikus tokių duomenų vartotojas būtų klaidinamas dėl tikrosios galutinio maisto produkto kilmės šalies ar kilmės vietos, ypač tuo atveju, jeigu visa su maisto produktu pateikta informacija arba etiketė leistų daryti prielaidą, kad šio maisto produkto kilmės šalis ar kilmės vieta yra kita. Šio straipsnio paskirtis – užtikrinti, kad nebūtų pateikiama klaidinančios informacijos, kuri leistų susidaryti įspūdį, kad tam tikras maisto produktas yra konkrečios šalies kilmės, nors iš tiesų jo kilmės šalis yra kita;

               (3)

               Reglamento (ES) Nr. 1169/2011 26 straipsnio 3 dalyje nustatyta, kad tais atvejais, kai maisto produkto kilmės šalis ar kilmės vieta yra nurodyta, tačiau ji skiriasi nuo jo pagrindinės sudedamosios dalies kilmės šalies ar kilmės vietos, nurodoma atitinkamos pagrindinės (-ių) sudedamosios (-ųjų) dalies (-ių) kilmės šalis ar kilmės vieta arba nurodoma, kad jos (jų) kilmės šalis ar kilmės vieta yra kita nei to maisto produkto. Jame taip pat nustatyta, kad dėl minėtų reikalavimų taikymo turi būti priimamas įgyvendinimo aktas;

               (4)

               Reglamento (ES) Nr. 1169/2011 26 straipsnio 3 dalis skirta atvejams, kai kilmės šalį arba kilmės vietą nurodyti privaloma pagal to reglamento 26 straipsnio 2 dalies a punktą arba kai savanoriškai pateikiama bet kokia nuoroda, kaip antai paaiškinimai, sąvokos, grafiniai vaizdai arba simboliai;

               (5)

               maisto produkto pavadinimą sudarančios arba prie jo pridedamos savanoriškos nuorodos, pvz., geografinės nuorodos, taip pat gali sudaryti maisto produkto pavadinimą, kuris pagal konkrečius ES teisės aktus saugomas kaip geografinė nuoroda arba prekės ženklas;

               (6)

               maisto produkto kilmės šalies arba kilmės vietos nuorodoms, sudarančioms maisto produkto pavadinimą, kuris saugomas kaip geografinė nuoroda pagal Europos Parlamento ir Tarybos reglamentus (ES) Nr. 1151/2012 (2), (ES) Nr. 1308/2013 (3), (EB) Nr. 110/2008 (4) arba (ES) Nr. 251/2014 (5), arba saugomas pagal tarptautinius susitarimus, taikoma Reglamento (ES) Nr. 1169/2011 26 straipsnio 3 dalis. Atsižvelgiant į neatsiejamą su tais produktų pavadinimais susijusių produkto savybių ir geografinės kilmės ryšį, dėl kurio jie yra reglamentuojami konkrečiomis taisyklėmis, įskaitant ženklinimo taisykles, taip pat į tai, kad dėl tų pavadinimų pobūdžio jiems galioja intelektinės nuosavybės teisė, būtina išsamiau išnagrinėti, kaip su tokiais pavadinimais nurodyti Reglamento (ES) Nr. 1169/2011 26 straipsnio 3 dalyje nurodytos pagrindinės sudedamosios dalies kilmę;

               (7)

               maisto produkto kilmės šalies arba kilmės vietos nuorodoms, sudarančioms prekės ženklą, taikoma Reglamento (ES) Nr. 1169/2011 26 straipsnio 3 dalis. Prekės ženklas gali būti sudarytas iš bet kokių žymenų, visų pirma iš žodžių, įskaitant asmenvardžius, piešinių, raidžių, skaitmenų, spalvų, išorinio prekių ar jų pakuotės vaizdo arba garsų, su sąlyga, kad pagal tuos žymenis galima atskirti vienos įmonės prekes arba paslaugas nuo kitų įmonių prekių arba paslaugų. Prekių ženklų paskirtis – padėti vartotojams nustatyti konkretų tam tikros prekės ir (arba) paslaugos komercinį šaltinį arba prekybinę kilmę. Atsižvelgiant į ypatingą prekių ženklų pobūdį ir paskirtį, reikia išsamiau išnagrinėti, kaip reikėtų nurodyti Reglamento (ES) Nr. 1169/2011 26 straipsnio 3 dalyje nurodytos pagrindinės sudedamosios dalies kilmę prekių ženkluose;

               (8)

               šis reglamentas neturėtų būti taikomas įprastiems ir bendriniams pavadinimams, įskaitant geografinius pavadinimus, kuriais paraidžiui nurodoma kilmė, tačiau kurie nėra bendrai suprantami kaip maisto produkto kilmės arba kilmės vietos nuoroda;

               (9)

               taikant šį reglamentą, atpažinties ženklai, pridedami prie maisto produkto pagal Europos Parlamento ir Tarybos reglamentą (EB) Nr. 853/2004 (6), nustatantį konkrečius gyvūninės kilmės maisto produktų higienos reikalavimus, neturėtų būti laikomi kilmės šalies ar kilmės vietos nuoroda;

               (10)

               siekiant sudaryti sąlygas vartotojams rinktis produktus remiantis geresne informacija, būtina šiuo reglamentu nustatyti specialias taisykles, taikytinas tais atvejais, kai yra nurodyta pagrindinės sudedamosios dalies kilmės šalis arba kilmės vieta. Šiomis taisyklėmis užtikrinama, kad tokia informacija būtų pakankamai tiksli ir prasminga;

               (11)

               todėl tikslinga nustatyti, kad tokios pagrindinės sudedamosios dalies kilmės nuoroda būtų nuoroda į geografinę vietovę, kuri turėtų būti lengvai suprantama vartotojams. Turėtų būti draudžiama vartoti išgalvotus regionų ar kitų geografinių vietovių pavadinimus, kurie nėra prasminga informacija arba kurie galėtų klaidinti vartotoją dėl tikrosios maisto produkto pagrindinės sudedamosios dalies kilmės vietos;

               (12)

               jei pagrindinė sudedamoji dalis yra maisto produktas, kuriam taikomos konkrečios Sąjungos nuostatos dėl kilmės šalies ar kilmės vietos nuorodų, šios nuostatos galėtų būti taikomos ir taikant Reglamento (ES) Nr. 1169/2011 26 straipsnio 3 dalies a punktą;

               (13)

               jei maisto tvarkymo subjektai pasirenka nurodyti tik tai, kad pagrindinės sudedamosios dalies ir maisto produkto kilmės šalis ar kilmės vieta skiriasi, pavyzdžiui, kai yra daug arba nepastovių tiekimo šaltinių, ir dėl gamybos procesų, tikslinga nustatyti sistemą, kurią taikant būtų atsižvelgiama į įvairias maisto perdirbimo aplinkybes. Atitinkamos nuorodos turėtų užtikrinti, kad vartotojas gautų aiškią informaciją;

               (14)

               pagal šį reglamentą pateikiama informacija apie pagrindinę sudedamąją dalį turėtų papildyti vartotojams teikiamą informaciją apie maisto produkto kilmės šalį arba kilmės vietą; ji turėtų būti aiškiai matoma ir lengvai įskaitoma, o jei reikia – neištrinama;

               (15)

               šiam reglamentui taikyti turėtų būti nustatytas atitinkamas pereinamasis laikotarpis pagal Reglamento (ES) Nr. 1169/2011 47 straipsnį, pagal kurį bet kokios naujos su informacija apie maistą susijusios priemonės turėtų būti taikomos nuo bet kurių kalendorinių metų balandžio 1 d.;

               (16)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Taikymo sritis
   1.   Šiuo reglamentu nustatomos Reglamento (ES) Nr. 1169/2011 26 straipsnio 3 dalies taikymo sąlygos, kai maisto produkto kilmės šalis ar kilmės vieta nurodyta pateikiant paaiškinimus, grafinius vaizdus, simbolius arba sąvokas su vietovių arba geografinių teritorijų nuorodomis, išskyrus įprastuose ir bendriniuose pavadinimuose esančius geografinius pavadinimus, kuriais paraidžiui nurodoma kilmė, tačiau kurie nėra bendrai suprantami kaip maisto produkto kilmės arba kilmės vietos nuoroda.
   2.   Šis reglamentas netaikomas nei geografinėms nuorodoms, saugomoms pagal Reglamentą (ES) Nr. 1151/2012, Reglamentą (ES) Nr. 1308/2013, Reglamentą (EB) Nr. 110/2008 ar Reglamentą (ES) Nr. 251/2014, arba pagal tarptautinius susitarimus, nei įregistruotiems prekių ženklams, jeigu juose yra nurodyta kilmė, kol bus priimtos konkrečios taisyklės, susijusios su 26 straipsnio 3 dalies taikymu tokioms nuorodoms.
   2 straipsnis
   Pagrindinės maisto sudedamosios dalies kilmės šalies ar kilmės vietos nurodymas
   Pagrindinės sudedamosios dalies kilmės šalis arba kilmės vieta, kuri nėra tokia pati, kaip nurodyta maisto produkto kilmės šalis ar kilmės vieta, nurodoma:

               a)

               pateikiant nuorodą į vieną iš šių geografinių vietovių:

                           i)

                           „ES“, „ne ES“ arba „ES ir ne ES“, arba

                           ii)

                           regioną arba bet kokią kitą geografinę vietovę, esančią keliose valstybėse narėse arba trečiosiose šalyse, jeigu jis (ji) yra apibrėžta pagal tarptautinę viešąją teisę arba yra gerai suprantamas įprastai informuotam vidutiniam vartotojui, arba

                           iii)

                           FAO žvejybos rajoną arba jūros ar gėlųjų vandenų rajoną, jeigu jis yra apibrėžtas pagal tarptautinę teisę arba yra gerai suprantamas įprastai informuotam vidutiniam vartotojui, arba

                           iv)

                           valstybę (-es) narę (-es) arba trečiąją (-iąsias) šalį (-is), arba

                           v)

                           regioną arba bet kokią kitą geografinę vietovę, esančią valstybėje narėje arba trečiojoje šalyje, kuris (-i) yra gerai suprantamas (-a) įprastai informuotam vidutiniam vartotojui, arba

                           vi)

                           kilmės šalį arba kilmės vietą pagal konkrečias Sąjungos nuostatas, taikomas pačiai pagrindinei sudedamajai (-osioms) daliai (-ims);

               b)

               arba pateikiant tokį pareiškimą:
               „(pagrindinės sudedamosios dalies pavadinimas) yra/nėra kilęs (-usi) iš (maisto produkto kilmės šalis arba kilmės vietos)“ arba panašią formuluotę, kuri vartotojui veikiausiai turės tokią pačią prasmę.

         3 straipsnis
   Informacijos pateikimas
   1.   Pagal 2 straipsnį teikiamos informacijos šrifto dydis negali būti mažesnis nei mažiausias šrifto dydis pagal Reglamento (ES) Nr. 1169/2011 13 straipsnio 2 dalį.
   2.   Nepažeidžiant 1 dalies, kai maisto produkto kilmės šalis ar kilmės vieta yra nurodyta žodžiais, pagal 2 straipsnį teikiama informacija turi būti tame pačiame regėjimo lauke kaip ir maisto produkto kilmės šalies ar kilmės vietos nuoroda, o naudojamo šrifto x aukštis turi siekti bent 75 % maisto produkto kilmės šalies ar kilmės vietos nuorodos šrifto aukščio.
   3.   Nepažeidžiant 1 dalies, kai maisto produkto kilmės šalis ar kilmės vieta nurodyta ne rašmenimis, pagal 2 straipsnį teikiama informacija turi būti tame pačiame regėjimo lauke kaip ir maisto produkto kilmės šalies arba kilmės vietos nuoroda.
   4 straipsnis
   Įsigaliojimas, taikymo data ir pereinamojo laikotarpio priemonės
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2020 m. balandžio 1 d.
   Maisto produktai, pateikti rinkai arba paženklinti iki šio reglamento taikymo pradžios, gali būti parduodami, kol baigsis jų atsargos.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. gegužės 28 d.

            Komisijos vardu

            Pirmininkas

         Jean-Claude JUNCKER

      (1)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011 11 22, p. 18).

      (2)  2012 m. lapkričio 21 d. Europos Parlamento ir Tarybos reglamentas (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

      (4)  2008 m. sausio 15 d. Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 (OL L 39, 2008 2 13, p. 16).

      (5)  2014 m. vasario 26 d. Europos Parlamento ir Tarybos reglamentas (ES) Nr. 251/2014 dėl aromatizuotų vyno produktų apibrėžties, aprašymo, pateikimo, ženklinimo ir geografinių nuorodų apsaugos, kuriuo panaikinamas Tarybos reglamentas (EEB) Nr. 1601/91 (OL L 84, 2014 3 20, p. 14).

      (6)  2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).